NARIADENIE KOMISIE (EHS) č. 2728/81
zo 10. februára 1981,
ktorým sa menia a dopĺňajú nariadenia (EHS) č. 1727/70, (EHS) č. 1728/70, (EHS) č. 2603/71, (EHS) 638/74 a (EHS) č. 410/76 vzhľadom na ich použitie podľa odrôd tabaku vyprodukovaných v spoločenstve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Grécka, a najmä jeho článok 73,
so zreteľom na nariadenie Rady (EHS) č. 727/70 z 21. apríla 1970 o spoločnej organizácii trhu so surovým tabakom(1), naposledy zmenené a doplnené Aktom o pristúpení Grécka, a najmä na prvý pododsek jeho článku 3 (3), článku 5 (6), článku 6 (10) a na článok 7 (4),
so zreteľom na nariadenie Rady (EHS) č. 1697/71 z 26. júla 1971 o financovaní intervenčných výdavkov vzhľadom na surový tabak (2), naposledy zmenené a doplnené nariadením (EHS) č. 330/74 (3), a najmä na jeho článok 6 (2),
keďže nariadením Rady (EHS) č. 1534/81 z 19. mája 1981, ktorým sa stanovuje štandardná a intervenčná cena pre zber v roku 1981 a prémie poskytované nákupcom tabakových listov, odvodených intervenčných cien baleného tabaku a referenčných kvalít (4), bol vytvorený zoznam odrôd tabaku pestovaných v Grécku spolu s definíciou ich referenčných kvalít; keďže z tohto dôvodu sa musia vykonať príslušné zmeny a doplnky nariadení obsahujúcich ustanovenia týkajúce sa rôznych odrôd a referenčných kvalít tabaku, a to nasledovných nariadení:
- nariadenie Komisie (EHS) č. 1727/70 z 25. augusta 1970 o intervenčných postupoch v prípade surového tabaku (5), naposledy zmenené a doplnené nariadením (EHS) č. 290/81 (6),
- nariadenie Komisie (EHS) č. 2603/71 zo 6. decembra 1971 o podrobných pravidlách pre uzatváranie zmlúv o prvom spracovaní a trhovej úprave tabaku v držbe intervenčných agentúr (7), naposledy zmenené a doplnené nariadením (EHS) č. 290/81,
- nariadenie Komisie (EHS) č. 638/74 z 20. marca 1974, ktorým sa stanovujú maximálne prípustné straty množstva vyplývajúce zo skladovania surového tabaku intervenčnými agentúrami (8), naposledy zmenené a doplnené nariadením (EHS) č. 1979/79 (9),
- nariadenie Komisie (EHS) č. 410/76 z 23. februára 1976 o stanovení maximálnych prípustných strát na hmotnosti v súvislosti s dozorom nad prvým spracovaním a trhovou úpravou tabaku (10), naposledy zmenené a doplnené nariadením (EHS) č. 290/81;
keďže rozsah zvýšení a znížení cien pre odrody pestované v Grécku bol zavedený prílohou I k Aktu o pristúpení Grécka do nariadenia Komisie (EHS) č. 1728/70 (11), naposledy zmeneného a doplneného nariadením (EHS) č. 290/81; keďže však na základe podrobnejšieho oceňovania rozsahu kvalít gréckeho tabaku a zavedenia klasifikácie odrôd tohto tabaku nariadením (EHS) č. 1534/81 sa musí tento rozsah zmeniť a doplniť;
keďže článok 1 nariadenia Rady (EHS) č. 327/71 (12) nariaďuje, pokiaľ ide o tabakové listy nakupované intervenčnými agentúrami, pre uzatváranie zmlúv o prvom spracovaní a trhovej úprave ponukové konanie, na základe ktorého musia byť zmluvy pridelené k najvyššej ponuke za predpokladu, že táto neprekročí čiastku, ktorá sa stanoví pre každú odrodu;
keďže nariadenie Komisie (EHS) č. 2603/71 uvedené čiastky stanovilo; keďže, od poslednej aktualizácie týchto čiastok, zložky používané na výpočet sa u určitých hodnôt značne zmenili; keďže z tohto dôvodu sa dané čiastky musia znovu príslušným spôsobom aktualizovať;
keďže opatrenia uvedené v tomto nariadení sú v súlade so stanoviskom Stáleho výboru pre tabak,
PRIJALA TOTO NARIADENIE:
Článok 1
Nariadenie (EHS) č. 1727/70 sa týmto mení a dopĺňa nasledovne:
1. Príloha I sa mení a dopĺňa v súlade s prílohu I k tomuto nariadeniu;
2. Príloha II sa mení a dopĺňa v súlade s prílohu II k tomuto nariadeniu;
3. Príloha IV sa mení a dopĺňa v súlade s prílohu III k tomuto nariadeniu.
Článok 2
Nariadenie č. (EHS) č. 1728/70 sa týmto mení a dopĺňa nasledovne:
1. Príloha I sa mení a dopĺňa v súlade s prílohu IV k tomuto nariadeniu;
2. Príloha II sa mení a dopĺňa v súlade s prílohu V k tomuto nariadeniu.
Článok 3
Príloha k nariadeniu (EHS) č. 2603/71 sa týmto nahrádza prílohou VI k tomuto nariadeniu.
Článok 4
Príloha k nariadeniu (EHS) č. 638/74 sa týmto nahrádza prílohou VII k tomuto nariadeniu.
Článok 5
Nariadenie (EHS) č. 410/76 sa týmto mení a dopĺňa v súlade s prílohou VIII k tomuto nariadeniu.
Článok 6
Toto nariadenie nadobúda účinnosť tretí deň po jeho uverejnení v Úradnom vestníkuEurópskych spoločenstiev.
Po prvýkrát sa bude uplatňovať na tabak pozberaný v roku 1981.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 10. september 1981